Diari Oficial de la Generalitat Valenciana


Sumari del DOGV 7839, del 28-07-2016 (2016/6055)

ACORD de 15 de juliol de 2016, del Consell, pel qual s'autoritza determinada transferència de crèdits entre seccions, per import total de 500.000 euros, a fi d'incloure dues línies de subvenció en el programa 413.10, Salut, de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7839

Data del DOGV
:   28-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6055


Data del document
:   15-07-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 15 de juliol de 2016, del Consell, pel qual s'autoritza determinada transferència de crèdits entre seccions, per import total de 500.000 euros, a fi d'incloure dues línies de subvenció en el programa 413.10, Salut, de la Conselleria de Sanitat Universal i Salut Pública. [2016/6055]  
Atenent el que disposa l'article 4 del Decret 76/2016, de 23 de juny, del Consell, pel qual es regula el procediment i les condicions per a la concessió de subvencions en matèria de salut pública per a la lluita contra el mosquit tigre, i d'acord amb el que preveu l'Acord del Consell de 13 de maig, d'adopció de mesures urgents de prevenció en matèria de salut pública per a la lluita contra el mosquit tigre, i en donar-se les circumstàncies previstes en l'article 168.1 C) de la Llei 1/2015, d'Hisenda Pública, del Sector Públic Instrumental i de Subvencions, la Conselleria de Sanitat Universal i Salut Pública ha proposat la inclusió de dues noves línies de subvenció de concessió directa en l'annex de transferències i subvencions corrents del programa 413.10, Salut, de l'esmentada conselleria per import global de 500.000 euros.  
  
Tot això, tal com preveu l'Acord mencionats abans, a càrrec del fons de contingència previst en l'article 43 de la Llei 1/2015 de la Generalitat d'Hisenda Pública, del Sector Públic Instrumental i de Subvencions, amb les modificacions pressupostàries prèvies previstes en l'article 9 de la Llei 11/2015 de Pressupostos de la Generalitat per a 2016.  
  
En conseqüència i en virtut del que disposen els articles 17 i 19 de la Llei 11/2015 de Pressupostos de la Generalitat per a l'exercici 2016, el Consell, en la reunió del 15 de juliol de 2016,  
  
  
ACORDA  
  
Primer  
Autoritzar una minoració de crèdit en l'aplicació pressupostària 58.74.68.102.19.2 per import de 500.000 euros.  
  
Segon  
Autoritzar un increment de crèdit en l'aplicació 25.50.94.909.76.9 per import de 500.000 euros, per a la inclusió, en el seu annex de transferències i subvencions corrents de dues noves línies de subvenció pels imports i amb les dades descriptives que es detallen a continuació:  
  
Codi: S0405 Denominació: Tractament de lluita contra el mosquit tigre en els municipis de la Comunitat Valenciana.  
Import: 450.000 Beneficiaris previstos: Federació Valenciana de Municipis i Províncies.  
Regulació:  
concessió directa art. 168.1 c) Llei 1/2015 Descripció i finalitat: eradicació del mosquit tigre en els municipis de la Comunitat Valenciana.  
  
  
  
Codi: S0419 Denominació: Estudi entomològic del mosquit tigre a la Comunitat Valenciana  
Import: 50.000 Beneficiaris previstos: Universitat de València-Estudi General.  
Regulació:  
concessió directa art. 168.1 c) Llei 1/2015 Descripció i finalitat: suport financer a la realització d'estudis entomològics per a la lluita contra la plaga del mosquit tigre a la Comunitat Valenciana.  
  
  
València, 15 de juliol de 2016  
  
La consellera secretaria,  
MÓNICA OLTRA JARQUE